Benvolgudes famílies,

Després d’observar la relació de l’alumnat amb els mòbils al llarg dels últims cursos i donat que es constata un augment de les dependències als dispositius i a les xarxes socials, i per tant, al mal ús repetitiu que se’n fa al centre, en Claustre s’ha decidit declarar l’institut, a partir del curs 2022-2023, com a **Espai Lliure de Mòbils** i la proposta ha estat aprovada pel Consell Escolar el dia 12 de juny de 2022.

Malgrat considerem que la utilització de les tecnologies digitals mòbils en els centres educatius pot comportar certs avantatges, en aquest moment hem detectat més problemes en la convivència, distraccions i una dependència que, en alguns casos, és preocupant. Creiem que d’aquesta manera l’alumnat podrà socialitzar a l’hora de l’esbarjo, un valor que potenciem al nostre centre, i s’evitaran problemes derivats del seu mal ús (com gravacions, emissions en directe, fotografies als lavabos, carregar-los a l’aula, esbarjos jugant a jocs del mòbil sense moure’s de lloc...) A més, està demostrat que la utilització dels mòbils als centres educatius té un impacte negatiu en els resultats acadèmics disminuint el seu rendiment.

Per aquests motius, us demanem la vostra ajuda. La família és responsable dels estris que els seus fills/es porten a la motxilla**. Necessitem la vostra col·laboració** perquè els vostres fills i filles aprenguin, desenvolupin valors i actituds positives i es trobin en un entorn segur. La vostra complicitat és vital per complir aquesta mesura que hem debatut molt i que creiem que serà el millor per tenir un bon ambient de treball amb seguretat i respecte.

Per això s’actualitzarà la normativa:

1. Es prohibeix l’entrada del mòbil (o altres dispositius amb funcions similars, com rellotges intel·ligents) dins el recinte del centre a tot l’alumnat, exceptuant l’autorització expressa del professorat per a usos didàctics i amb un avís amb antelació. En el cas de les sortides, se us comunicarà juntament amb la resta d’informació sobre les mateixes.
2. En cas contrari, la seva visibilitat es considerarà un mal ús i conducta contrària a la convivència en el centre. Es requisarà el mòbil a l’alumne, es portarà a Direcció i l’haureu de venir a buscar passades 24 hores amb cita prèvia amb el Director del centre (sense, no se us atendrà), signant un paper de compromís per tal que això no torni a passar i us acolliu a les sancions que se’n derivin.
3. En cas de reincidència, les sancions s’aplicaran segons el que estableixen les NOFC i la normativa legal vigent, podent arribar a aplicar-se la suspensió temporal del dret d’assistència al centre.
4. L’alumnat és responsable de la integritat de tots els seus estris i el centre no se’n fa responsable.

Des del centre, els tres primers dies de curs:

* recordarem a tot l’alumnat que no es podran entrar mòbils al centre.
* L’alumnat està localitzat en cada moment dins les nostres instal·lacions, per tant, davant qualsevol urgència podran/podreu trucar al telèfon de l’institut.
* Penjarem cartells recordant la normativa.

Desitgem que amb aquesta proposta hi hagi el compromís, l’esforç i l’objectiu d’aconseguir un bon clima d’aula i de centre entre tothom.

Agraïm la implicació a tota la comunitat educativa.

\*\*\*\*\*\*\*\*\*\**Ompliu i retorneu aquesta butlleta el dia de la matrícula\*\*\*\*\*\*\*\*\*\*\*\*\**

En/na...................................................................................................................,

amb DNI........................................................., pare/mare o tutor/a de l'alumna/e

..............................................................................................................................

de .........................D’ESO, classe ....... o de primer / segon de CICLE SMX,

manifesta estar assabentat/da de les novetats pel que referència a l'ús dels

mòbils a l'institut Joan Amigó i es responsabilitza del seu compliment.

Signatura

L’Espluga de Francolí, .............. de ................................ de 2023